Source: https://www.riigiteataja.ee/akt/744554
Timestamp: 2020-01-27 11:06:25+00:00
Document Index: 6443342

Matched Legal Cases: ['§ 103', '§ 6', '§ 10', '§ 2', '§ 15', '§ 17', '§ 100']

Ohtlike jäätmete käitluslitsentsi andmise, muutmise ja kehtetuks tunnistamise menetluse käigus läbiviidavate menetlustoimingute tähtajad, litsentsi taotlemiseks vajalike andmete loetelu ja litsentsi vorm – Riigi Teataja
Määrus kehtestatakse «Jäätmeseaduse» (RT I 2004, 9, 52) § 103 alusel.
§ 6. Litsentsi andmise avalikustamine
Litsentsi andja teeb litsentsi andmise avalikult teatavaks ametlikus väljaandes Ametlikud Teadaanded kahe tööpäeva jooksul pärast litsentsi andmist.
§ 10. Litsentsi taotlemiseks vajalike andmete loetelu
Litsentsi taotlemiseks esitab taotleja litsentsi andjale järgmised dokumendid:
1) kirjalik taotlus, milles on taotleja nimi või ärinimi, ettevõtja äriregistrikood või isikukood, postiaadress, telefoni number, faksi number, e-posti aadress, vastutava isiku nimi, ametikoht, taotluse esitamise kuupäev ja taotleja allkiri;
2) litsentsi taotleja tegevusala iseloomustus, mis peab sisaldama Eesti majanduse tegevusalade klassifikaatori koodi (EMTAK kood);
3) taotleja jäätmekäitluskohajärgse või kui jäätmekäitluskoht puudub, ettevõtte registreerimiskohajärgse maakonna Keskkonnaministeeriumi keskkonnateenistuse ja valla- või linnavalitsuse arvamus kavandatava tegevuse kohta;
4) äriühingu äriregistrisse kandmise taotlemiseks esitatud materjalide notariaalselt tõestatud koopiad (esitatakse asutatava äriühingu nimel litsentsi taotlemisel);
5) taotleja poolt korraldatava jäätmekäitluse selgitus, tehnoloogiaprotsessi ning tehnilise varustatuse kirjeldus koos vajalike skeemide või joonistega;
6) taotleja jäätmekäitluse võimaliku keskkonnamõju ja õhu-, vee- ning pinnasereostuse vältimiseks rakendatavad meetmed ja nende selgitus;
7) jäätmekäitluskoha olemasolu korral selle asukohajärgse maakonna Tervisekaitseinspektsiooni tervisekaitsetalituse kinnitus, et jäätmekäitluskoht ja jäätmekäitlustingimused vastavad kehtivatele tervisekaitsenõuetele;
8) käideldavate jäätmeliikide nimistu vastavalt «Jäätmeseaduse» § 2 lõike 4 alusel kehtestatud jäätmete, sealhulgas ohtlike jäätmete nimistule, ja kogused ning jäätmekäitlustoimingud vastavalt «Jäätmeseaduse» § 15 lõike 7 ja § 17 lõike 2 alusel kehtestatud taaskasutamistoimingute ja kõrvaldamistoimingute nimistutele;
9) käitlusprotsessi tulemusena tekkivate jäätmete liikide nimistu, kogused ja edasine käitlemise viis või teistele ettevõtetele üleandmine;
10) taotleja vajalike spetsialistide loetelu ja nende kvalifikatsioon, kutseharidus või -oskused või töökogemused (haridust tõendavate dokumentide kinnitatud koopiad, varem tehtud tööde loetelu);
11) jäätmekäitluskoha olemasolu korral selle asupaiga andmed (näiteks kaart, territooriumi asendiplaan, geoloogilised, hüdroloogilised või muud keskkonnakaitse suhtes olulised tingimused) ja dokumendid, mis kinnitavad õigust seda kasutada;
12) avarii või õnnetusjuhtumi korral rakendatavate ohutusabinõude kirjeldus, vahendid ja tegevuskava;
13) kinnitus rahalise tagatise või kindlustuse olemasolu kohta võimaliku avarii või õnnetusjuhtumi puhuks vastavalt «Jäätmeseaduse» § 100 lõikele 2;
14) kviitung, mis tõendab tasumist teate avaldamise eest ametlikus väljaandes Ametlikud Teadaanded.
Koodinumber1 Jäätmeliik1
Kogumine, sh sortimine
koodinumber2 Kogus D
koodinumber2 Kogus
Vaidlustamine Käesolevat ohtlike jäätmete käitluslitsentsi on võimalik vaidlustada 30 päeva jooksul teatavaks tegemisest arvates, esitades kaebuse Tallinna Halduskohtusse «Halduskohtumenetluse seadustikus» sätestatud korras